《捐袂》
明代·李梦阳

捐袂兮沙裔，遗褋兮澧浦。御重华兮九疑，观潺湲兮容与。

神之来兮六龙，翳琼枝兮翠葆。驱丰隆兮挟百灵，来如云兮去冥冥。

来蹑霞兮去乘霓，叆连蜷兮复葳蕤。山之桂兮江之枫，云飒飒兮吹秋风。

班予马兮延伫，美要眇兮中渚。

作者简介：李梦阳（1472-1530)，字献吉，号空同，汉族，庆阳府安化县(今甘肃省庆城县)人，迁居开封，工书法，得颜真卿笔法，精于古文词，提倡“文必秦汉，诗必盛唐”，强调复古，《自书诗》师法颜真卿，结体方整严谨，不拘泥规矩法度，学卷气浓厚。明代中期文学家，复古派前七子的领袖人物。